ח'דיג'ה שאו

ח'דיג'ה מוניפה"באני" שאו CD (באנגלית: Khadija Monifa "Bunny" Shaow CD) נולדה ב-31 ינואר 1997. היא כדורגלנית ג'מייקנית מקצוענית המשחקת כחלוצה במועדון הסופר ליג האנגלית לנשים מנצ'סטר סיטי, וקפטנית נבחרת ג'מייקה. היא מלכת השערים של מנצ'סטר סיטי בכל הזמנים<ref></ref>, מלכת השערים של ג'מייקה בכל הזמנים לנשים וגברים כאחד<ref></ref>, וזכתה לתואר שחקן השנה של קונפדרציית האיגוד של צפון אמריקה, מרכז אמריקה והקריביים לכדורגל בשנת 2022<ref></ref>.

שאו שיחקה בעבר במועדון בורדו בליגת העל הצרפתית לכדורגל נשים, והפכה למלכת השערים בעונת 2020-21, וזכתה פעמיים בתואר שחקן החודש. עם מנצ'סטר סיטי, היא זוכת גביע הליגה האנגלית לנשים ונבחרה לשחקנית השנה של המועדון ומלכת השערים בעונת 2022-23. עבור אותה עונה, שאו נבחרה בקבוצת השנה של הסופר ליג האנגלית לנשים, ופעמיים זכתה בפרס שחקן החודש של הליגה<ref></ref>.

== ביוגרפיה מוקדמת ==
שאו נולדה בעיר ספניש טאון, ג'מייקה לג'ורג' שאו, סנדלר, ולאם מוניקה, חקלאית תרנגולות<ref name=":0"></ref>. היא הייתה הצעירה מבין 13 אחים ואחיות. שאו כונתה 'באני' על ידי אחיה בגלל חיבה לגזר בגיל צעיר<ref></ref>. היא למדה בבית ספר תיכון סנט יאגו<ref></ref>.

שאו החלה לשחק כדורגל עם אחיה הגדולים. בגיל 13 זומנה שאו בפעם הראשונה לנבחרת U15 של ג'מייקה. בזמן שייצגה את ג'מייקה בנבחרת זו, היא קיבלה הצעות למלגה ממכללת נבארו בטקסס ומכללת מזרח פלורידה סטייט. לבסוף היא נבחרה על ידי אוניברסיטת טנסי. היא סיימה את לימודיה באוניברסיטת טנסי עם תואר ראשון בתקשורת<ref name=":0" />.

== קריירה באוניברסיטאות ==
שאו שיחקה את השנתיים הראשונות שלה בקולג' הקהילתי של מכללת מזרח פלורידה סטייט, וזכתה בשנת 2016 בהצטיינות של ה-NSCAA בנבחרת הראשונה של איגוד האתלטיקה של כל אמריקה. בשנת 2017 עברה שאו לאוניברסיטת טנסי<ref></ref>. במהלך תקופתה עם "טנסי וולונטירס", היא הוסבה מקשר לחלוץ על ידי מאמנה<ref name=":0" />. היא נבחרה לקבוצה הראשונה של טורנירי All-SEC בשתי העונות שלה בטנסי<ref></ref><ref name=":2"></ref>, וזכתה לתואר לשחקן ההתקפה של השנה ב-SEC כבוגרת ב-2018<ref name=":2" /><ref></ref>. היא החליטה שלא להיכנס ל"דראפט" הליגה הלאומית לכדורגל נשים בארצות הברית - NWSL לאחר הקולג', כדי לבחון אפשרויות מעבר לים באירופה ובאסיה<ref></ref>.

== קריירת מועדונים ==

=== פלורידה קראש ===
בשנת 2018, שאו שיחקה בקבוצת המקצוענית למחצה פלורידה קראש מליגת WPSL.

=== בורדו ===

==== 2019-20 ====
ב-7 ביוני 2019, קבוצת ליגת העל הצרפתית בכדורגל נשים בורדו, הודיעה שהחתימה את שאו על חוזה לשנתיים<ref></ref><ref></ref>. שאו ערכה את הופעת הבכורה המקצוענית שלה ב-25 באוגוסט 2019 עם בורדו, נגד מועדון הכדורגל פלארי 91. במשחק הבכורה שלה, היא הבקיעה צמד שערים שהוביל לניצחון 4–1 לקבוצתה. היא חזרה על הופעתה, במשחק חוץ, הפעם מול מועדון הכדורגל דיז'ון במשחקה השני. בעונתה הראשונה, היא הבקיעה 10 שערים והניבה חמישה "בישולים" ב-15 משחקי ליגה<ref></ref>.

==== 2020-21 ====
שאו הבקיעה ארבעה שערים בניצחון 6–1 על פלארי 91 ב-10 באוקטובר 2020<ref></ref>. היא המשיכה וכבשה שלושער נגד מועדון הכדורגל דיז'ון ו-ונגד מועדון סטאד-דה-ריימס פעמיים במהלך העונה: ב-31 באוקטובר 2020 כדי לעזור לבורדו לזכות בניצחון ביתי 5-1<ref></ref>; וב-23 בינואר 2021 בניצחון גדול 7–1<ref></ref><ref></ref>. כיבוש השערים והביצועים הכלליים שלה זיכו אותה בתואר השחקנית הנשית של החודש בליגת העל הצרפתית פעמיים: בחודשים אוקטובר 2020, וינואר 2021<ref name=":9"></ref><ref name=":10"></ref>. היא סיימה את העונה השנייה שלה בליגה עם 22 שערים ושבעה "בישולים" ב-20 משחקים, והפכה למלכת השערים של הליגה, והקדימה בשער אחד את המלכה הקודמת מארי אנטואנט קטוטו<ref name=":1"></ref>. היא גם זכתה במקום השישי בדירוג נבחרת העונה<ref name=":1" />. היא הייתה מועמדת לפרסי השחקן הטוב ביותר של העונה: הן עבור האיגוד הלאומי של הכדורגלנים המקצוענים בצרפת והן עבור הליגה המקצוענית לנשים בצרפת, אולם הקדימה אותה בדירוג קדידיאדי דיאני בשני הפרסים<ref name=":11"></ref><ref></ref><ref name=":8"></ref>.

=== מנצ'סטר סיטי ===

==== 2021-22 ====
ב-17 ביוני 2021, מנצ'סטר סיטי הודיעה שהחתימה את שאו מבורדו על חוזה לשלוש שנים.<ref></ref><ref></ref>. שאו בילתה את עונתה הראשונה במועדון בעיקר כחלוצת הבחירה השנייה אחרי הכוכבת הבריטית אלן ווייט<ref></ref>. היא הבקיעה שלושער ראשון עבור המועדון בניצחון 6–0 בגביע האנגלי נגד לסטר סיטי<ref></ref><ref></ref>. היא גם הייתה מלכת השערים המשותפת של גביע הליגה האנגלית לנשים של העונה, ושותפה לזכייה בגביע הזה כש"הסיטי" הביסה את צ'לסי 3–1 במשחק הגמר<ref></ref>. מאוחר יותר היא כבשה ארבעה שערים בניצחון 7–2 של מאנצ'סטר סיטי על ברייטון בליגת העל<ref></ref>. היא סיימה את עונתה הראשונה בתור מלכת השערים השנייה בקבוצה עם 16 שערים.

==== 2022-23 ====
זו הייתה שנת הפריצה של שאו במועדון, כשהיא ביססה את עצמה כחלוצת הבחירה הראשונה לאחר פרישתה של אלן ווייט<ref></ref>.ב-12 במרץ 2023, שו כבשה צמד בניצחון 2–1 על ברייטון והוב אלביון, והביאה את מאזנה ל-26 שערים ב-22 משחקים, והפכה לשחקנית הנשים בעלת הניקוד הגבוה ביותר של מנצ'סטר סיטי בעונה אחת. היא שברה בכך את השיא של ניקיטה פאריס של 24 שערים בעונת 2018-19<ref></ref>. ב-5 במאי 2023, שאו נבחרה לשחקנית השנה של איגוד הכדורגל העולמי לשנת 2022, והפכה לשחקנית הקאריבית הראשונה בהיסטוריה שזוכה בפרס<ref name=":6"></ref><ref></ref>. ב-27 במאי, כבשה שאו את שער המועדון ה-50 שלה, כשהבקיעה פעמיים בניצחון 3-2 על אברטון במשחק האחרון של ליגת העל לנשים של העונה<ref></ref>. בתום עונת 2022-23 היא כבשה 31 שערים ב-30 משחקים בכל המסגרות במנצ'סטר סיטי, ונבחרה לשחקנית העונה של המועדון<ref name=":3"></ref>. היא החמיצה את תואר "נעל הזהב" של ליגת העל לנשים בהפרש של שני שערים לרייצ'ל דיילי, לאחר שהובילה את טבלת מלכת השערים במשך רוב העונה<ref name=":4"></ref><ref name=":5"></ref>. השער של שאו נגד ארסנל ב-2 באפריל 2023 נבחר לשער העונה של המועדון<ref name=":3" />. היא נבחרה לנבחרת השנה של PFA WSL לשנת 2023 ומועמדת כאחת מ-30 המועמדות לזכיית כדור הזהב. ב-30 במאי 2023, חתמה שאו על הארכת חוזה לשנתיים, שתחזיק אותה במועדון עד 2026<ref name=":4" /><ref name=":5" />.

==== 2023-24 ====
ב-26 בנובמבר 2023, שאו כבשה שלושער במחצית הראשונה נגד טוטנהאם בניצחון 7–0 נגד המועדון<ref></ref>, ואחריו שלושער נוסף נגד אברטון ב-17 בדצמבר, כדי להפוך למלכת השערים של הסופר ליג עם 9 שערים ב-9 הופעות<ref></ref>. היא זכתה בתואר שחקן החודש בסופר ליג לדצמבר 2023<ref name=":12"></ref>. ב-21 בינואר 2024, כבשה שאו את השלושער השלישי שלה בעונת 2023–24 מול ליברפול<ref></ref>, והפכה למובילת מבקיעות השלושער בליגה, לצד ויויאן מיאדמה של ארסנל עם חמישה שלושער. שאו כבשה בניצחון 1–0 מול צ'לסי, והביאה את מנצ'סטר סיטי לשוויון נקודות עם צ'לסי בראשות הליגה<ref></ref>. היא הבקיעה ראשונה בניצחון 2–1 על אברטון ב-2 במרץ 2024, והציבה את מנצ'סטר סיטי בראש הליגה<ref></ref>. ב-23 במרץ 2024, שאו הפכה למלכת השערים של מנצ'סטר סיטי בכל הזמנים, לאחר שכבשה את השער ה-68 שלה ב-81 הופעות בקבוצה, בניצחון 3-1 על היריבה העירונית, מנצ'סטר יונייטד<ref></ref><ref></ref>.

== קריירה בינלאומית ==
שאו שיחקה בנבחרות ג'מייקה הצעירות של עד גיל 15, עד גיל 17 ועד גיל 20 ובנבחרת הבוגרת של ג'מייקה<ref></ref>. את משחקה הבינלאומי הראשון שיחקה כבר בגיל 14<ref></ref>.

שאו ערכה את הופעת הבכורה הבינלאומית בנבחרת הבוגרת ב-23 באוגוסט 2015, כשהבקיעה פעמיים בניצחון 6–0 על הרפובליקה הדומיניקנית במשחק המוקדמות לאולימפיאדה<ref></ref>. בשנת 2019, שאו הייתה חלק מנבחרת ג'מייקה שהעפילה לגביע העולם בכדורגל נשים 2019. בכך, הם הפכו לאומה הקאריבית הראשונה שהעפילה אי פעם למונדיאל לנשים<ref></ref>. היא שוב הובילה את מדינתה לגביע העולם בכדורגל נשים 2023, שם היא הגיעה לשמינית הגמר. זו הייתה הפעם הראשונה שנבחרת הנשים או הגברים של ג'מייקה, עלתה לשלב נוקאאוט במונדיאל<ref></ref>.

== עיטורים ואותות הצטיינות וכבוד ==

=== קבוצתיות ===

==== מנצ'סטר סיטי ====
* אליפות הסופר ליג - 2021-22<ref></ref>
* גביע ה-FA לנשים - 2021*22<ref></ref>

==== נבחרת ג'מייקה ====

* מקום שלישי בגביע הזהב של CONCACAF לנשים. בשנים 2018<ref></ref> ו-2022<ref></ref>

=== אישיות ===

* השחקנית המצטיינת של CONCACAF לשנת 2022<ref name=":6" />, ומועמדת לשנת 2018<ref name=":7"></ref>
* נבחרת השנה (2022) של אליפות ה-CONCACAF<ref></ref>
* נבחרת השנה (2018) של אליפות ה-CONCACAF<ref name=":7" />
*מלכת השערים של ליגת העל הצרפתית (2020-21)<ref name=":8" />
*שחקנית החודש (אוק' 2020)<ref name=":10" /> ו-(ינואר 2021)<ref name=":9" /> של ליגת העל הצרפתית
*נבחרת השנה בליגת העל הצרפתית<ref name=":11" />
*שחקנית החודש בסופר ליג האנגלית (אוק' 2022)<ref></ref>, (מרץ 2023)<ref></ref>, (דצמ' 2023)<ref name=":12" />
*שחקנית השנה של מנצ'סטר סיטי 2022-23<ref name=":3" />
*שער השנה של מנצ'סטר סיטי 2022-23<ref name=":3" />
*נבחרת השנה (2022-23) של הסופר ליג האנגלית<ref></ref>
*זכייה במגף הזהב של הסופר ליג האנגלית לשנת 2023-2024<ref></ref>
*שחקנית השנה מטעם התאחדות כתבי הכדורגל באנגליה לשנת 2024.<ref></ref>
*דרגת מפקד CD במסדר ההבחנה הג'מייקני - (2020)<ref></ref>

==== פרס ההוקרה ====
בשנת 2018, שאו זכה בתואר כדורגלן השנה של הגארדיאן, פרס שניתן לכדורגלן "שעשה משהו יוצא דופן, בין אם על ידי התגברות על מצוקה, עזרה לזולת או מתן דוגמה ספורטיבית על ידי התנהגות יושר יוצאת דופן<ref></ref>.

== קישורים חיצוניים ==
* 

== ביאורים ==

== הערות שוליים ==

קטגוריה:כדורגלניות אנגליות